
JUDEŢUL VRANCEA
CONSILIUL  LOCAL
AL MUNICIPIULUI FOCŞANI

H O T Ă R Â R E
privind modificarea Hotărârii Consiliului local al municipiului Focșani nr. 251/2016 pentru aprobarea constituirii comisiei de avizare a cererilor de organizare a adunărilor publice la nivelul Consiliului local al municipiului Focşani

             Consiliul local al Muncipiului Focşani, judeţul Vrancea, întrunit în şedinţă ordinară,
	-analizând proiectul de hotărâre iniţiat de Primarul municipiului Focşani, prin care se propune modificarea Hotărârii Consiliului local al municipiului Focșani nr. 251/2016 pentru aprobarea constituirii comisiei de avizare a cererilor de organizare a adunărilor publice la nivelul Consiliului local al municipiului Focşani şi raportul Serviciului administraţie publică locală, agricultură înregistrat la nr. 27281/20.04.2017;
- având în vedere adresa nr. 3030957/27.03.2017 a Inspectoratului de Jandarmi Judeţean Vrancea;
-în conformitate cu prevederile art.8 din Legea nr. 60/1991 privind organizarea şi defăşurarea adunărilor publice, republicată;
            -văzând avizul favorabil al Comisiei buget şi administraţie publică;
           -în baza art. 36 alin (1) si (2) lit.”d”, alin (6) lit „a”, pct. 7, precum şi în temeiul art . 45 alin.(1) din Legea nr. 215/2001 privind administraţia publică locală, republicată în 2007, cu modificările şi completările ulterioare;

HOTĂRĂŞTE:

Art. 1  Se modifică Hotărârea Consiliului local al municipiului Focșani nr. 251/2016 pentru aprobarea constituirii comisiei de avizare a cererilor de organizare a adunărilor publice la nivelul Consiliului local al municipiului Focşani, în sensul înlocuirii reprezentantului Inspectoratului de Jandarmi Județean Vrancea cu Mr. Avram Ovidiu (înlocuitor Mr. Codreanu Silviu).
               Art.2 Prezenta hotărâre va fi comunicată conform legii, de către Serviciul administraţie publică locală, agricultură în vederea aducerii la îndeplinire Inspectoratului de Jandarmi Judeţean Vrancea și Primarului Municipiului Focşani, care va asigura executarea acesteia prin Serviciul administraţie publică locală, agricultură.
    

             PREŞEDINTE DE ŞEDINŢĂ,
       Nedelcu Mihai					Contrasemnează,
                                                                             SECRETARUL MUNICIPIULUI 
                                                                                                 FOCŞANI
                                                                                     Corhană Eduard Marian

